
Številka: 	21400-3/2023/3
Datum: 	23. 2. 2023 


Na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) ter drugega odstavka 41. člena Zakona o začasni zaščiti razseljenih oseb (Uradni list RS, št. 16/17 – uradno prečiščeno besedilo) je Vlada Republike Slovenije na 37. redni seji dne 23. 2. 2023 pod točko 1.9 sprejela naslednji


S K L E P :


1. Vlada Republike Slovenije je odločila, da se projekt nastanitve otrok iz Luganske regionalne sirotišnice št. 2 iz Ukrajine in njihovega spremljevalnega osebja z lastnimi otroki v Dijaškem domu – Srednja gozdarska, lesarska in zdravstvena šola Postojna ter v nastanitvenem objektu v naselju Slavina nadaljuje v obdobju od 5. 3. 2023 do 
4. 3. 2024.

2. Sredstva, povezana z bivanjem oseb iz prejšnje točke, ki jih zagotavlja Urad Vlade Republike Slovenije za oskrbo in integracijo migrantov, so predvidena za:
– 	stroške oskrbnine,
– 	obratovalne stroške,
– 	stroške dodatnega kadra, ki ni zajet v stroških oskrbnine,
– 	obnovo čajne kuhinje,
– 	materialne stroške.

3. Vrednost projekta je ocenjena na 1.155.242 EUR. V dijaškem domu bo nastanjeno spremljevalno osebje in njihovi otroci. Predvidoma gre za 16 oseb. V nastanitvenem objektu v naselju Slavina bo nastanjenih predvidoma 20 otrok iz Luganske sirotišnice 
št. 2 iz Ukrajine. Finančna konstrukcija je določena v prilogi tega sklepa.

4. Za varstvo in vzgojo otrok skrbi spremljevalno osebje, ki prihaja z otroki iz Luganske sirotišnice št. 2 iz Ukrajine. V pomoč jim je kader, ki ga zagotovi Dijaški dom – Srednja gozdarska, lesarska in zdravstvena šola Postojna.

5. [bookmark: _GoBack]Urad Vlade Republike Slovenije za oskrbo in integracijo migrantov ter Dijaški 
dom – Srednja gozdarska, lesarska in zdravstvena šola Postojna skleneta poseben dogovor o izvajanju in financiranju projekta nastanitve otrok iz Luganske regionalne sirotišnice št. 2 iz Ukrajine.




Barbara Kolenko Helbl
generalna sekretarka



Priloga:
· Finančna konstrukcija z obrazložitvijo za nastanitev 36 oseb iz Luganske sirotišnice št. 2 iz Ukrajine


Prejmejo:
· Urad Vlade Republike Slovenije za oskrbo in integracijo migrantov
· Ministrstvo za notranje zadeve
· Ministrstvo za finance
· Ministrstvo za vzgojo in izobraževanje
· Služba Vlade Republike Slovenije za zakonodajo
· Urad Vlade Republike Slovenije za komuniciranje

